Diari Oficial de la Generalitat Valenciana


Sumari del DOGV 3496, del 17-05-1999 (1999/3288)

Informació pública de les bases que regiran l'adaptació del règim jurídic del personal d'aquest Ajuntament a la naturalesa dels llocs de ocupa.
-----------------------------------------------------------------------------------------------------------------------------------------------

### Dades del document

Número de DOGV
:   3496

Data del DOGV
:   17-05-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/3288


Data del document
:   28-02-1999

Organisme emissor
:   Ajuntament d'Utiel

Tipus de document
:   Convocatòria

Descriptors 

:   * Utiel
    * administració del personal
    * administració local
    * concurs administratiu
    * funcionari
    * qualificació del personal

Informació pública de les bases que regiran l'adaptació del règim jurídic del personal d'aquest Ajuntament a la naturalesa dels llocs de ocupa. [1999/M3288]
  
L'Ajuntament en Ple, en sessió celebrada el dia 25 de març de 1999, acordà l'aprovació de les bases, annexes al present edicte, que regiran l'adaptació del règim jurídic del personal d'aquest Ajuntament a la naturalesa dels llocs que ocupa, segons la Llei 1/1996, de 26 d'abril, de la Generalitat Valenciana i l'Ordre 18 de desembre de 1996, de la Conselleria de Presidència, de la Generalitat Valenciana.
  
Bases de la convocatòria
  
Primera. Objecte de la convocatòria
  
La present convocatòria té com a objecte l'adaptació de la naturalesa jurídica del personal laboral fix de l'Ajuntament d'Utiel, a la naturalesa administrativa dels lloc de treball que ocupa, mitjançant les proves i els cursos selectius previstos en la Llei 1/1996, de 26 d'abril, de la Generalitat Valenciana, d'Adaptació del Règim Jurídic del personal a la naturalesa dels llocs que ocupa.
  
Segona. Condicions dels aspirants
  
1. Per ser admesos als cursos i a les proves selectives objecte d'aquesta convocatòria els aspirants hauran de reunir els següents requisits:
  
a) Ser personal contractat laboral de caràcter indefinit al servei de l'Ajuntament d'Utiel.
  
b) Trobar-se en la següent situació administrativa: ocupar amb caràcter definitiu un lloc classificat de naturalesa administrativa en les relacions de llocs de treball de l'Ajuntament d'Utiel.
  
2. Als efectes de l'adscripció del personal inclòs en l'àmbit d'aplicació d'aquesta convocatòria en els cursos selectius que procedisca, s'estableixen els següents nivells:
  
Nivell I. (article 1 de la llei 1/1996, de 26 d'abril)
  
Personal laboral fix, dels grups de titulació A, B, C, D i E que ocupe llocs classificats d'administració especial en les relacions de llocs de treball i l'accés del qual a l'administració local s'haguera produït amb posterioritat a l'entrada en vigor del Decret 69/1986, de 2 de juny, del Govern Valencià, mitjançant proves selectives de lliure accés, desenvolupades segons el contingut del títol VI en relació amb el capítol III del títol II d'aquest.
  
Nivell II: (article 2 de la Llei 1/1996, de 26 d'abril)
  
Personal laboral fix, dels grups de titulació A, B, C, D i E que ocupe llocs classificats d'administració especial i adquirí la condició de laboral fix amb posterioritat a l'entrada en vigor del Decret 69/1996, de 2 de juny mitjançant proves les convocatòries d'accés de les quals van ser per concurs, per concurs oposició subsidiari de concurs de provisió o bé el seu desenvolupament no es va ajustar a allò disposat en el títol IV en relació amb el capítol III del títol II.
  
Nivell III: (article 3 de la Llei 1/1996, de 26 d'abril)
  
Personal laboral fix, dels grups de titulació A, B, C, D i E que ocupe llocs classificats d'administració especial i adquirí la condició de laboral fix, qualsevol que fos la data en què aquesta es produí, sense haver superat cap prova convocada a aquest específic objecte.
  
Nivell IV: (article 4 de la llei 1/1996, de 26 d'abril)
  
Personal laboral fix, dels grups de titulació A, B, C, D i E que ocupe llocs classificats d'administració general.
  
Tercera. Calendari de presentació de sol·licituds, admissió d'aspirants i inici dels cursos
  
1. Aquells que desitgen prendre part en el procés d'adaptació objecte d'aquesta convocatòria, hauran de fer-ho constar mitjançant instància, on l'aspirant haurà d'indicar el nivell, dels establits en l'apartat 2. de la base segona, en què considera que se li ha d'adscriure.
  
2. Totes les sol·licituds es dirigiran a l'alcalde de l'Ajuntament d'Utiel, i es presentaran en els registres de l'Ajuntament, o en la manera prevista a l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini de 20 dies hàbils a comptar des del dia següent al de la publicació al Diari Oficial de la Generalitat Valenciana de la present convocatòria.
  
3. Acabat el termini de presentació de sol·licituds, l'Ajuntament d'Utiel publicarà al DOGV la relació d'admesos i exclosos a la realització dels cursos i proves selectives, especificant-ne en aquest últim cas el motiu, i adscrivint els admesos al nivell que corresponga, d'acord amb l'apartat 2. de la base segona d'aquesta convocatòria.
  
4. Publicada la relació a què es refereix l'apartat anterior, els aspirants podran formular, durant un termini de 10 dies hàbils comptats a partir del següent a la publicació, les al·legacions que consideren oportunes, així com esmenar les faltes en què hagueren incorregut i acompanyar els documents preceptius no presentats amb la sol·licitud, d'acord amb allò disposat en l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
5. Transcorregut el termini anterior i esmenats els defectes i vistes les reclamacions, l'Ajuntament d'Utiel dictarà resolució amb la llista definitiva d'admesos, que es publicarà al Diari Oficial de la Generalitat Valenciana.
  
6. L'Ajuntament d'Utiel determinarà el calendari de celebració dels citats cursos, règim horari, lloc de realització d'aquests i designarà el professorat que impartirà els cursos, i ho notificarà als interessats.
  
Quarta. Desenvolupament dels cursos i proves selectives
  
1. Durada dels cursos.
  
Segons allò establit en la Llei 1/1996, de 26 d'abril, les hores de durada dels cursos, per a cadascun dels grups inclosos en l'apartat 2. de la base segona d'aquesta convocatòria és la que s'indica a continuació:
  
Grups de titulació
  
 A B C D E
  
Nivell I 50h 30h 13h 5h 5h
  
Nivell II 150h 90h 37'30h 15h 15h
  
Nivell III 200h 120h 50h 20h 20h
  
Nivell IV 250h 150h 62'30h 25h 25h
  
2. Assistència als cursos.
  
Per a l'adaptació a la condició de funcionari de carrera de l'Ajuntament d'Utiel mitjançant el procediment establit en la present convocatòria, a més a més de superar les corresponents proves d'avaluació, serà requisit indispensable l'assistència a un 85%, com a mínim, de la durada total del curs selectiu a què estiga adscrit, sense perjudici d'allò establit en la disposició addicional primera de la Llei 1/1996, de 26 d'abril, per a casos de malaltia degudament acreditada.
  
3. Avaluació continuada.
  
Segons el que s'estableix a l'article 7 de la Llei 1/1996, de 26 d'abril, la comissió qualificadora dels cursos selectius d'aquesta convocatòria realitzarà una avaluació continuada del personal adscrit a aquests.
  
4. Prova final.
  
Finalitzats els cursos selectius es realitzarà una prova final sobre els continguts dels temaris de les matèries impartides en aquests que es detallen en l'annex II d'aquesta convocatòria.
  
5. Qualificació de les proves.
  
5.1. Tant l'avaluació continuada com la prova final del curs selectiu, seran valorades per la comissió qualificadora de 0 a 10 punts.
  
5.2. Per a la superació final del procés selectiu i, per tant, per adquirir la condició de funcionari de carrera després del corresponent nomenament preceptiu, haurà d'obtindre's la qualificació d'apte.
  
La qualificació d'apte s'obtindrà quan s'aconseguisca una puntuació igual o superior a 10 punts, resultat de sumar la mitjana de les qualificacions obtingudes en l'avaluació continuada i en la prova final del curs selectiu.
  
5.3. Independentment de la puntuació obtinguda prèviament en les proves d'avaluació continuada, la presentació a la prova final del curs és requisit indispensable per a la superació del procés d'adaptació.
  
Cinquena. Publicitat de les llistes d'aprovats
  
1. Finalitzats els cursos selectius, la comissió qualificadora farà pública al tauler d'anuncis de l'Ajuntament, la relació del personal que ha participat en aquests amb expressió d'apte o no apte, i que constituiran les llistes d'aspirants que han superat les proves objecte d'aquesta convocatòria.
  
2. L'Ajuntament d'Utiel enviarà la llista dels aspirants que han superat les proves d'adaptació per a la seua publicació al DOGV.
  
3. Els processos d'adaptació del personal laboral a funcionari tindran caràcter voluntari. Aquelles persones que no prenguen part o no superen, en el seu cas, les proves selectives, continuaran en els llocs de treball que realitzen, mantenint la mateixa relació juridicolaboral que fins el moment els haja vinculat amb l'administració.
  
Sisena. Comissió qualificadora i professorat dels cursos
  
La comissió qualificadora de les proves d'adaptació estarà composta per:
  
- L'alcalde de l'Ajuntament d'Utiel.
  
- El secretari de l'Ajuntament o funcionari en qui delegue.
  
- El secretari de la Mancomunitat de l'Interior Terra del Vi.
  
- El regidor de Personal Funcionari.
  
- Un representant de cada grup municipal que no forme part de la Comissió de Govern.
  
- Un representant del professorat de la Fundació d'Estudis de la Federació de Serveis Públics de la UGT.
  
- Un representant d'UGT.
  
- Un representant d'STA .
  
- Un representant de CCOO.
  
1. La comissió qualificadora de les proves d'adaptació que haurà de realitzar l'avaluació continuada en els cursos selectius així com la qualificació de les proves finals d'aquests es nomenarà per l'Ajuntament d'Utiel.
  
2. Els membres de la comissió qualificadora no percebran dietes ni quilometratge pel desenvolupament d'aquestes funcions.
  
3. Als efectes de comunicacions i de qualsevol altra incidència derivada d'aquesta convocatòria, la comissió qualificadora tindrà la seua seu a l'Ajuntament d'Utiel.
  
4. El règim jurídic de funcionament de la comissió qualificadora serà l'establit en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per al funcionament dels organismes col·legiats; els seus membres s'hauran d'abstenir i podran ser objecte de recusació per part dels interessats, quan concórreguen en aquells alguna de les circumstàncies previstes en els articles 28 i 29 de la referida llei.
  
5. D'acord amb el que estableix l'article 7 de la Llei 1/1996, de 26 d'abril, els cursos objecte d'aquesta convocatòria seran impartits pel professorat de la Fundació d'Estudis de la Federació de Serveis Públics d'UGT.
  
Setena. Recursos
  
1. La present convocatòria, les seues bases i aquells actes administratius que siguen dictats en el seu desenvolupament, llevat de les actuacions de la comissió qualificadora, podran ser impugnats per les persones interessades mitjançant la interposició, prèvia comunicació a l'Ajuntament, del recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir del dia següent al de la publicació d'aquesta convocatòria en el DOGV o al de la publicació dels actes subsegüents, segons procedisca.
  
2. Contra els actes de la comissió qualificadora, segons allò establit en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, podrà interposar-se un recurs ordinari davant l'alcalde de l'Ajuntament d'Utiel en el termini d'un mes, a partir del dia següent al de la publicació de la corresponent resolució de la comissió qualificadora.
  
Utiel, 29 de febrer de 1999.- L'alcalde.
  
ANNEX
  
Temari dels cursos selectius
  
Nivell II
  
Grup B (90 hores)
  
Tema 1. Drets humans i política social.
  
Tema 2. El sistema públic de serveis socials.
  
Tema 3. La Llei de Serveis Socials en la Comunitat Valenciana.
  
Tema 4. Pla Concertat de Prestacions Bàsiques.
  
Tema 5. Pla d'Ordenació dels Serveis Socials en la Comunitat Valenciana.
  
Tema 6. Pla d'Integració Social en la Comunitat Valenciana.
  
Tema 7. Programes d'informació, assessorament i orientació.
  
Tema 8. Programes d'emergència social.
  
Tema 9. Programes de convivència.
  
Tema 10. Cooperació social i voluntariat des dels serveis socials.
  
Tema 11. La prevenció i inserció des dels serveis socials.
  
Tema 12. Els serveis socials especialitzats.
  
Tema 13. Programes i estratègies d'actuació en l'àmbit dels menors.
  
Tema 14. Treball social i intervenció comunitària en joves.
  
Tema 15. Minusvalidesa, discapacitat i deficiència.
  
Tema 16. Necessitats i problemàtica de les persones amb discapacitat psíquica.
  
Tema 17. La integració laboral del deficient mental.
  
Tema 18. Proposta d'acció per a les persones amb discapacitat.
  
Tema 19. La problemàtica de la dona en situació de risc social.
  
Tema 20. Els serveis socials per a la tercera edat.
  
Tema 21. Treball social i minories ètniques.
  
Tema 22. La integració social dels immigrants.
  
Tema 23. Treball social i drogodependències.
  
Tema 24. Serveis socials i la seua relació amb altres sistemes de protecció social.
  
Tema 25. Pla, programa y projecte. El procés de producció dels serveis socials.
  
Tema 26. Programació i avaluació.
  
Tema 27. Estratègies i tècniques de comunicació en la pràctica dels serveis socials.
  
Tema 28. Els documents bàsics del treball social.
  
Tema 29. Recursos i tècniques d'intervenció social.
  
Tema 30. El diagnòstic social.
  
Tema 31. L'entrevista en treball social.
  
Tema 32. La participació com a criteri metodològic del treball social.
  
Tema 33. Rols professionals i municipis xicotets.
  
Tema 34. La interdisciplinarietat en els serveis socials.
  
Tema 35. Noves tecnologies aplicades als serveis socials.
  
Tema 36. Treball social i acció comunitària en el medi rural.
  
Tema 37. Les necessitats de formació dels serveis socials municipals.
  
Tema 38. Valors i ètica del treball social.
  
Tema 39. Perfil professional del treballador social.
  
Nivell IV
  
Grup D (25 hores)
  
A. Matèries comunes.
  
Tema 1. La Constitució Espanyola de 1978. Principis generals. Drets i deures fonamentals dels espanyols. El poder legislatiu. El Govern i l'administració de l'estat. El poder judicial
  
.
  
Tema 2. Organització territorial de l'estat. Les comunitats autònomes. Principis d'organització. Competències. Els estatuts d'autonomia. L'Estatut d'Autonomia de la Comunitat Valenciana. Principis d'organització. Competències.
  
Tema 3. Règim local espanyol. Principis constitucionals i regulació jurídica de l'administració local a Espanya. Continguts i límits de l'autonomia.
  
Tema 4. L'administració pública a l'ordenament espanyol. Administració de l'estat. Administracions autònomes. Administració local. Administració institucional i corporativa.
  
Tema 5. Hisenda pública local. Ingrés i despesa pública. La seua ordenació. El pressupost de les corporacions locals.
  
B. Matèries específiques.
  
Bloc 1. Desenvolupament matèries comunes.
  
Tema 6. Fonts de l'ordenament local. Legislació estatal sobre règim local. Legislació autonòmica local. Les seues relacions amb l'estatal.
  
Tema 7. La província al règim local. La província en la Constitució Espanyola. La província a l'àmbit de les comunitats autònomes. Organització i competències de la província.
  
Tema 8. Organisme de govern i administració de la província. El marc constitucional. Les diputacions com a administracions territorials de la comunitat autònoma.
  
Tema 9. Composició, integració de les diputacions. La Comissió de Govern. El president de la diputació. Atribucions dels diferents organismes de govern.
  
Tema 10. El municipi. Classes d'entitats municipals en el dret espanyol. El terme municipal. La població municipal. L'empadronament.
  
Tema 11. Organització, competències i autonomia municipal.
  
Tema 12. Altres entitats locals. Mancomunitats. Agrupacions. Entitats locals menors.
  
Tema 13. La funció pública local i la seua organització. Concepte i classes de personal al servei de l'administració local. Drets i deures.
  
Bloc 2. Matèries relacionades amb les funcions.
  
Tema 14. Atenció al públic. Acolliment i informació a l'administrat. Els serveis d'informació administrativa.
  
Tema 15. Concepte de document, registre i arxiu. Funcions del registre i de l'arxiu. Classes d'arxiu i criteris d'ordenació. Especial consideració de l'arxiu de gestió.
  
Tema 16. L'administrat. Col·laboració i participació dels ciutadans en les funcions administratives.
  
Tema 17. L'acte administratiu. Concepte. Classes d'actes administratius. Elements de l'acte administratiu.
  
Tema 18. El procediment administratiu. La Llei de procediment administratiu i la seua revisió. Principis i àmbit d'aplicació. Fases del procediment administratiu. El silenci administratiu.
  
Tema 19. La contractació administrativa. Naturalesa jurídica dels contractes públics. Classes de contractes públics. Elements dels contractes. Els subjectes. Objecte i causa dels contractes públics. Servei públic i prestacions administratives.
  
Tema 20. El domini públic. El patrimoni privat de l'administració. La responsabilitat de l'administració.
  
Nivell IV
  
Grup E (25 hores)
  
Tema 1. La Constitució Espanyola de 1978. Principis generals. Drets i deures fonamentals dels espanyols. El poder legislatiu. El govern i l'administració de l'estat. El poder judicial.
  
Tema 2. Organització territorial de l'estat. Les comunitats autònomes. Principis d'organització. Competències. Els estatuts d'autonomia. L'Estatut d'Autonomia de la Comunitat Valenciana. Principis d'organització. Competències.
  
Tema 3. Règim local espanyol. Principis constitucionals i regulació jurídica de l'administració Local en Espanya. Continguts i límits de l'autonomia.
  
Tema 4. Organisme de govern i administració de la província. El marc constitucional. Les diputacions com a administracions territorials de la comunitat autònoma.
  
Tema 5. El municipi. Classes d'entitats municipals en el dret espanyol. El terme municipal. La població municipal. L'empadronament.
  
Tema 6. Organització, competències i autonomia municipal.
  
Tema 7. La funció pública local i la seua organització. Concepte i classes de personal al servei de l'administració local. Drets i deures.
  
Tema 8. . Atenció al públic. Acolliment i informació a l'administrat. Els serveis d'informació administrativa.
  
Tema 9. Concepte de document, registre i arxiu. Funcions del registre i de l'arxiu. Classes d'arxiu i criteris d'ordenació. Especial consideració de l'arxiu de gestió.
  
Tema 10. L'administrat. Col·laboració i participació dels ciutadans en les funcions administratives.
  
Tema 11. L'acte administratiu. Concepte. Classes d'actes administratius. Elements de l'acte administratiu.
  
Tema 12. El procediment administratiu. La llei de procediment administratiu i la seua revisió. Principis i àmbit d'aplicació. Fases del procediment administratiu. El silenci administratiu.
  
Tema 13. La contractació administrativa. Naturalesa jurídica dels contractes públics. Classes de contractes públics. Elements dels contractes. Els subjectes. Objecte i causa dels contractes públics. Servei públic i prestacions administratives.